ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ

ФИЛОСОФИЯ ЖӘНЕ САЯСАТТАНУ ФАКУЛЬТЕТІ

ПЕДАГОГИКА ЖӘНЕ БІЛІМ БЕРУ МЕНЕДЖМЕНТІ КАФЕДРАСЫ

**ПРАКТИКАЛЫҚ САБАҚТАРҒА ӘДІСТЕМЕЛІК НҰСҚАУ**

**«СЫНДЫҚ БАҒАЛАУ ТЕХНОЛОГИЯСЫ» ПӘНІ**

**Мамандықтар:**

**6в011 - Педагогика және психология»**

**Алматы, 2022**

«**«СЫНДЫҚ БАҒАЛАУ ТЕХНОЛОГИЯСЫ» ПӘНІ**

» ПӘНІНЕН СЕМИНАР САБАҚТАРЫНА ДАЙЫНДАЛУДЫҢ ЖОСПАРЫ ЖӘНЕ ӘДІСТЕМЕЛІК ҰСЫНЫСТАР

**1- тақырып.**

**Қарастырылатын мәселелер:**

Оқытудың нәтижелерін дәстүрлі және жаңа бағалау құралы. Оқыту сапасын бақылауды ұйымдастыру және оның түрлері, формалары

Оқу үрдісінде студенттерді ойлай білуге үйренуі және үйрету (Сыни ойлау. Проблема шешуде қолданатын ойлау.ойлаудың түрлері. Шығармашылық ойлау, креативті ойлау, конвергентті ойлау, дивергентті ойлау)

**Сабақ түрі – пресс-конференция** (талқылау, ауызша шағын хабарлама, презентация, конспектіні тексеру)

**Әдістемелік нұсқау:** әрбір магистрант әр сұрақ бойынша ой-пікірлерін қағаз бетіне түсіріп, қысқаша сөйлейді. ( 3-4 минут). Сөз соңында барлығы ортақ бір пікірге келіп, сұрақтар бойынша жалпы сабақ бойынша тұжырым жасап, ұсыныстар жасайды.

**2-тақырып.**

**Қарастырылатын мәселелер:**

Тиімді жәнета­быс­ты оқы­тудағы құзыр­лы мұ­ға­лім

**Сабақ түрі – шығармашылық жұмыс.** пікірталас (салыстырмалы талдау, шағын хабарлама)

**Әдістемелік нұсқау:** Қазақстан Республикасындағы білім беруді басқару құжаттары негізінде білім берудегі өзгешеліктерді талдау. өзіндік жұмыстардың тапсырмаларын жасауға дағдыланады.

**3 -тақырып.**

**Қарастырылатын мәселелер:**

Бағалаудың өлшемдік технологияларын ұйымдастырудың психологиялық-педагогикалық негіздері

Құзыреттілікке негізделген тәсілдеме, Кері дизайн, Әлеуметтік-конструктивистік оқу теориясы, Жақын арадағы даму аймағы, Скаффолдинг теориясы

*Оқытудың әдістемесі мен формасы:* семинар-пікірталас (салыстырмалы талдау, шағын хабарлама, баяндама, талдау және жинақтау)..

**Сабақ түрі***:* семинар-пікірталас (салыстырмалы талдау, шағын хабарлама, баяндама, талдау және жинақтау).

**Әдістемелік нұсқау**: топ (4-5адам) топтарға бөлініп, сұрақтар негізінде бағалаудың өлшемдік технологияларын ұйымдастырудың психологиялық-педагогикалық негіздерін құрастырады. 10 минут, содан кейін әрбір топ өздерінің құрастырған модельдерін қорғайды. Соңында, барлығы бірігіп, ортақ модель құрастырады.

**4- тақырып.**

**Қарастырылатын мәселелер:**

Оқушылардың функционалдық сауаттылығын қалыптастыру

Жеке тұлғаның құзыреттіліктерін қалыптастыру жолдары

(тест құрастыру)

**Сабақ түрі- іскерлік ойын**(рефератты қорғау, сызбанұсқа құрастыру, конспектілеу

**Әдістемелік нұсқау:** Берілген сұрақ көлемінде 5-7 минутқа дәріс құрастырып, оқытушы ретінде баяндайды.

**5- тақырып.**

**Қарастырылатын мәселелер:**

 Критериалды бағалау жүйесінің механизмі, құрылымы жəне құралдары

 Білім беру технологиясы және педагогикалық технология ерекшеліктері

 Бағалау туралы түсінік. Бағалау қағидалары. Бағалаудың түрлері. Тікелей бақылау. Жазбаша жауап беру

*Оқытудың әдістемесі мен формасы:* семинар (дөңгелек үстел, -әңгімелесу, баяндама, қысқаша анықтама, презентация).

**Сабақ түрі – ғылыми-шығармашылық жұмыс.**

**Әдістемелік нұсқау:** Тәжірибе бойынша жүргізіп жатқан пәндері бойынша бағалау жүйесіне талдау жасау

**6-тақырып.**

**Қарастырылатын мәселелер:**

Оқыту үшін бағалау технологиялары.

Формативті бағалау технологиялары.

Формативті бағалау техникалары

М.Гейшеннің формативті бағалау технологиялары

*Оқытудың әдістемесі мен формасы:* семинар (дөңгелек үстел, -әңгімелесу, баяндама, қысқаша анықтама, презентация).

Білім беру мазмұнын теорияларын талдау, сараптай білу.

**Әдістемелік нұсқау:** Әртүрлі оқу құралына сай жағдаяттық тапсырма ойластырылып, сондағы қарым-қатынастар сипатталып, талқыланады.

**7- тақырып.**

**Қарастырылатын мәселелер:**

Оқуды бағалау (суммативті)

 Оқуды бағалаудың түйінді сипаты

**Сабақ түрі – баяндау.**

**Әдістемелік нұсқау**: дәрістің түрлеріне байланысты әрбір сұрақ бойынша дәріс құрастырып, баяндалады.

**8-тақырып.**

**Қарастырылатын мәселелер:**

 Түсінік картасы; мазмұны және анықтамасы. Қолдану мақсаты

Оқушыларға түсінік карталарын тақырып бойынша жасау үлгілері. Рөлдік, іскерлік оқу ойындары, имитациялық ойын.

*Оқытудың әдістемесі мен формасы:* семинар-пікірталас (аналитикалық есеп, қысқаша анықтама, презентация)

**Әдістемелік нұсқау:** Сұрақтар бойынша жеке-жеке дайындалып, баяндалады, толықтырылады. Алынған түсініктері бекітіледі.

**9- практикалық сабақ.**

**Қарастырылатын мәселелер:**

Бағалау технологиялары. Тиімді тәсілдер

*Бағалау техникасын таңдай білу. Суреттеу мен мысалдар*

Жоғары мектепте бақылауды ұйымдастырудың қағидалары. Бақылаудың негізгі қызметтері. Бақылаудың әдістемелік қызметтері. Білімді бақылау және тексеру жүйесі. Бақылаудың негізгі түрлері. Бағалау өлшемдері және оларға сипаттама.

2. Педагогикалық өлшеу педагогикалық бақылау әдісі ретінде. Отандық білім беру жүйесін реформалау және жетілдіру.

*Оқытудың әдістемесі мен формасы:* семинар-пікірталас (аналитикалық есеп, қысқаша анықтама, презентация)

**Әдістемелік нұсқау:** кредиттік технология бойынша бағалауды деңгей бойынша негіздеу. Бағаларды негіздейді.

**10-практикалық сабақ.**

**Қарастырылатын мәселелер:**

 Рефлексия және өзін-өзі бағалау.

Сабақ барысындағы рефлексияның түрлері

*1.Топпен бірге жұмыс кезінде тәрбиеленушілердің оқудағы жетістіктерін бағалау.*

*2. Топтық жұмыстың бағалануы.*

***3*** *Баланың жеке қабілетін бағалау.*

***4.****Топтық жұмыс барысында оқушының өзін-өзі бағалауы. 5. Жиынтық бағалау және оның түрлері. Жиынтық бағалаудың мазмұны.*

*Оқытудың әдістемесі мен формасы:* семинар-диспут (топтық талдау, шағын хабарлама, үлестірме материал, бейнеролик)

2. Вен диаграммасының көмегімен оқытудың белсенді әдістері мен интербелсенді әдістерінің айырмашылығын көрсетіңіз

**Сабақ түрі – дөңгелек стол**

**Әдістемелік нұсқау:** кредиттік технология негізінде жүргізілетін дәріс, семинар, СОӨЖ аудиториялық және СӨЖ –дің технологияларын талқылау, салыстыру, ұсыныстар жасау.

**11- тақырып.**

**Қарастырылатын мәселелер:**

 «Критерий», «Рубрика», «Дискрептор» әдістемесін қолданудың мақсаты. Кесте құрастыру.

*Оқытудың әдістемесі мен формасы:* семинар (салыстырмалы талдау, ауызша хабарлама, жазбаша жұмыс)

1. Кесте құру: «Жоғары мектептегі оқу үдерісін ұйымдастырудың формалары».

**Сабақ түрі- рольдік ойын**

**Әдістемелік нұсқау:** әртүрлі педагогикалық ситуациялар ойластырып, дұрыс шешім қабылдауға дағдыланады.

**12-тақырып.**

**Қарастырылатын мәселелер:**

Оқу үрдісінде портфолионы тиімді пайдаланудың қолайлы шарттары

Оқушы портфолиосы

*Оқытудың әдістемесі мен формасы:* (салыстырмалы талдау, ауызша хабарлама, аннотация, презентация, рефератты қорғау)

**Әдістемелік нұсқау:** әрбір студент «студент портфолиясын» даярлайды

**13-тақырып.**

**Қарастырылатын мәселелер:**

 Педагог-психологтың инновациялық іс-әрекетінің мазмұны мен құрылымы.

Пид Дадлидің интерактивті әдісін мектептің тәрбие үдерісінде қолдану

Тренинг өткізу

*Оқытудың әдістемесі мен формасы:* семинар-пікірталас (бағалау сұрақтарын талдау, хабарлама, белсенді үлестірме материал)

**Сабақ түрі –** интерактивті түсіндірмелі сабақ

**Әдістемелік нұсқау:** Кредиттік жүйе негізінде жоғары мектепте оқыту үдерісін ұйымдастыруды SWOT талдау жасау**.**

**14 -тақырып.**

**Қарастырылатын мәселелер:**

Педагог-психологтың кәсіби шеберлігінің мәні.

Оқушыларды әлеуметтендіру үдерісінде тренинг сase-study, тренингтер қолданудың тиімділігі

1. Жоғары мектептің тәрбие жүйесінің ерекшеліктері. ЖОО-дағы тәрбие жұмысы тиімділігінің негізгі өлшемдері.
2. 2.ЖОО-ның білім беру кеңістігін ұйымдастырудағы тәрбие жұмысының рөлін ашып көрсету. ЖОО-дағы тәрбие жұмысының бағыттары. ЖОО-дағы тәрбие жұмысының әртүрлі формаларында болашақ маманның құзыреттіліктерін қалыптастыру. Кесте түрінде көрсету.

**Сабақ түрі – іскерлік ойын**

**Әдістемелік нұсқау:** Топ бір кіші (3-4 адам) және бір үлкен топтарға бөлінеді. Кіші топ әкімшілік, үлкен топ қызметке қабылданушылар. Әкімшілік топтары болашақтағы бір оқу орнының құрылымын жасайды (Аты, мекен-жайы, факультеттер, вакантты орындар), үлкен топ резюме құрастырып жұмысқа қабылдануға тырысады. Тікелей пікірлесу жүреді. Соңында әркімнің рольге ену барысындағы жетістіктері мен кемшіліктері талқыланады.

**15- тақырып**.

**Қарастырылатын мәселелер:**

Педагог-психологтың түрлі категогриядағы оқушылармен жұмыс жасау технологиялары

Оқу-тәрбие үдерісін ұйымдастыру және басқару.

Әл-Фараби атындағы ҚазҰУ-де жүзеге асырылатын іс-шаралар. (қоршаған ортаны қорғау, кәсіби бағдар, кәсіби практика, т.б.).

**Сабақ түрі: -** шығармашылық жұмыс.

**Әдістемелік нұсқау** : әртүрлі белсенді әдістерге сай педагогикалық жүйені басқару түрлері, негізгі принциптері мен әдістерін ашу.

**Оқу әдебиеттері:**

1. Хмель Н.Д. Теория и технология реализации целостного педагогического процесса. - Алматы, 2005.
2. **Элен Битэм, Рона Шарп**.**Педагогиканы цифрлық дәуірде қайта зерделеу. XXI ғасырдағы оқыту  дизайны.** - Алматы: «Ұлттық аударма бюросы» қоғамдық қоры. - 2019 жыл. — 328 бет.
3. Критериалды бағалау технологиясы. оқу құралы / Б. А. Урмашев. - Алматы : TechSmith, 2019. - 140 б.
4. П.Дадли. «Оқыту мен оқудың белсенді әдістері». Астана, 2013. 297-бет.
5. Шунк, Дейл Х. Оқыту теориясы: білім беру көкжиегі = Learning Theories: An Educational Perspective [Мәтін] : оқулық / Д. Шунк ; [ауд. Б. М. Мизамхан ; жауапты ред. А. Б. Айтбаева], Астана. «Ұлттық аударма бюросы» ҚҚ. 2019. - 607 б.

**Қосымша:**

1. Рудик Г.А**.** Ой еңбегі мәдениеті немесе оқудың 101 техникасы. Оқушыларға, студенттер мен педагогтарға және оқуды өмірлік салтқа айналдырғандардың барлығына арналған оқу құралы. Қостанай қаласы, 2010 – 96 б.
2. Пузиков В.Г. Технология ведения тренинга. – СПб.: Издательство «Речь», 2007. – 224с.:илл. – Тренинг технологиясына кіріспе/ Орыс тілінен аударып және құрастырған А.А. Лиясова.- Алматы, 2011-237 бет.
3. Метод пособие по системе критериального оценивания. –Астана. НАО 2013.
4. «Назарбаев Зияткерлік мектептері» ДББҰ оқушыларының оқу жетістіктерін критериалды бағалаудың жүйесін енгізу тұжырымдамасы, «Назарбаев Зияткерлік мектептері» ДББҰ Басқармасы. 31.08.2012.
5. «Назарбаев зияткерлік мектептері» Дербес білім беру ұйымының 2020 жылға дейінгі Даму стратегиясы. Жоғары қамқоршылық кеңесінің 2013 жылғы 18 сәуірдегі шешімімен мақұлданған. Астана. -40б.

Ғаламтор ресурстары: (3-5 тен кем емес)

1.Информация интернет ресурса. http://www.educationsystems.info/item921.html

2.Майк Гершон формативті бағалау технологиялары – mikegershon@hotmail.com

3.Техники оценивания: сайт для учителей: URL: http: //www.curriculumfutures.org/assessment/a04-05.html

 4. www.cpm.kz

|  |  |  |  |
| --- | --- | --- | --- |
| Әріптік жүйелер бойынша бағалар | Балдардың сандық эквиваленті  | Балдар (%-тік құрамы) | Дәстүрлі жүйе бойынша бағалар |
| А | 4,0 | 95-100 | Өте жақсы |
| А- | 3,67 | 90-94 |
| В+ | 3,33 | 85-89 | Жақсы |
| В | 3,0 | 80-84 |
| В- | 2,67 | 75-79 |
| С+ | 2,33 | 70-74 |
| С | 2,0 | 65-69 | Қанағаттанарлық |
| С- | 1,67 | 60-64 |
| D+ | 1,33 | 55-59 |
| D- | 1,0 | 50-54 |
| FX | 0,5 | 25-49 | Қанағаттанарлықсыз |
| F | 0 | 0-24 |

 *Аталған бөлімді толтыру барысында білім алушыда алған бағасы туралы нақты түсінігі болуы үшін әрбір бағаға қойылатын талапқа толық сипаттама беру қажет. 1 кестеде бағалау критериелерінің үлгісі келтірілген*

***Кесте 1***

|  |  |
| --- | --- |
| Баға | Критерий |
| А бағасы | Оқытылған материал бойынша терең әрі толық білімді; қарастырылып жатқан ұғымдардың, құбылыстар мен заңдылықтардың, теориялардың, олардың өзара бйланысының мәнін толық түсінуді көрсете біледі. Оқытылған материал негізінде толық әрі дұрыс жауапты құрастыра біледі; негізгі ережелерді белгілеп, жауапты нақты мысалдармен және деректермен толықтыра алады; қорытындыны жалпылау, дәлелді талдау жасай алады. Пәнаралық және пән ішіндегі (бұрын алынған білім негізінде) байланыстарды орната біледі. Түсіндіруде шығармашылық қабілетін танытады. |
| А- бағасы | Сұрақтың мазмұны бағдарламаның талаптарына сәйкес толық, жүйелі түрде баяндай алады. Бағдарламада ұсынылған негізгі және қосымша әдебиетті терең игерген, өз ойын жеңіл түрде мазмұндай біледі. Талқыланып жатқан мәселеге кең, әрі жан-жақты талдау жасай біледі. Елеулі нақты қателердің болмауы. Қорытындысы дәлелді және нақты материалға негізделген. Жауап беру кезінде білім алушының өздігінен түзетілген, сұраққа байланысты тақырыптан 1-2 жеңіл-желпі үйлеспеушілік пен қателердің бар болуы. |
| В+ бағасы | Оқытылған материалды толық біледі. Оқытылған теориялар негізінде толық әрі дұрыс жауаптың болуы; оқытылған материалды баяндауда, ұғымдарға анықтама беруде, ғылыми терминдерді қолдануда немесе қорытынды жасауда кейбір үйлеспеушілік пен қателердің болуы. Студент жіберген қателерін оқытушының көмегімен түзете алады. Жалпы оқытылған материалды меңгеріп, нақты мысалдармен дәлелдей алады. |
| В бағасы | Оқытылған материалдардан негізгі ережелерді өз бетімен атап көрсете біледі; негізгі ережелердің мағынасын аша алады, жауабында логикалық, жүйелі бірізділік бар. Дәлелдер мен мысалдар негізінде жалпылау, қорытынды жасай білу, пән ішіндегі байланыстарды орната білу. Практикада алған білімді, ғылыми терминдерді қолдана білу. Бірақ әдебиетпен, оқулықпен жұмыс істеуде жеткілікті дағдысы жоқ. Баяндау кезінде кейбір жіберген қателерін оқытушының жетекші сұрақтарына жауап беру арқылы өз жауабын түзей алады. |
| В- бағасы | Жалпы студент берілген сұраққа дұрыс жауап береді, бірақ жауап беру үдерісінде маңызды басты деректердің жоқтығы, негізгі материалды меңгергенімен, оны саралай талдауда қиналып, мысалдармен нақты дәлелдей алмайды. Баяндау кезінде кейбір жіберген қателерін оқытушының жетекші сұрақтарына жауап беру арқылы өз жауабын түзей алады. |
| С+ бағасы | Жауабы толық, бірақ жүйелі емес. Жауабында тақырыпқа байланысты елеулі ауытқулар бар. Негізгі ұғымдарды анықтауда жіберген қателерін түзетуге қиналған жағдайда қойылады.  |
| С бағасы | Студент берілген сұраққа толық жауап бермейді, тақырыптың, негізгі ережелердің мағынасын кеңінен аша алмайды. Қосымша сұрақтарға жауап бере алмайды |
| С- бағасы | Студент берілген сұраққа толық жауап бермейді, жауабында негізгі ережелерді ерекшелей алмайды, сұрақтың басты идеялары ашылмайды. Сөздік қорының жеткіліксіздігі, материалды толық меңгермегендігі байқалады. |
| D+ бағасы | Көптеген маңызды фактілер келтірілмейді, қорытынды жасалмайды; фактілер қарастырылып жатқан мәселеге сәйкес келмейді, олар салыстырып қарастырылмайды; негізгі мәселені көрсете алмау (қате болса да). Студент жауабында талқыланып жатқан мәселенің іргелі, әрі негізгі мәселелермен байланыс түсінігінің жоқтығы. Білім алушы оқытушының көмегінен кейін ғана жауабын түзетуі. |
| D бағасы | Студент нашар жауап береді, тақырыпты толық меңгермеген, жауаптарында елеулі қателер байқалады. Қосымша сұрақтарға жауап бере алмайды. |
| FX бағасы | Студент өте нашар жауап береді, сұрақтың мағынасын түсінбейді. сөйлеу мәнері төмен, көптеген қателер байқалады. Оқытушының жетекші сұрақтарын түсінбейді.  |
| F бағасы | Оқу материалын (пәннің базалық сұрақтарын) меңгермеген жағдайда қойылады. |

*\* Пәннің мазмұны мен бақылау формаларына байланысты критерийлер толықтырылулы мүмкін.*

**5. Тәжірибелік/семинар және лабораториялық/студиялық сабақтарды өткізу жоспары және тапсырмаларды орындау бойынша әдістемелік нұсқаулықтар**

**Семинар сабағы** тақырып бойынша оқу материалдарын меңгерудің қорытынды кезеңі болып табылады, мұндай сабақта студенттердің өзіндік жұмыстары қорытылып, бағаланады. Дәріспен салыстырғанда, семинар сабағында студенттер теориялық мәселелерді тереңінен қарастырып, оларды практикада қолдану дағдыларын қалыптастырады.

Студенттер талқыланатын мәселелерді түсіндіру, талдау, бағалау, сараптау, ситуацияларды жан-жақты талдау, логикалық тұжырымдау, жүйелі түрде ойлау, негізгі мәселе аясында нақты баяндау, басқаның пікірін тыңдау және сыни тұрғыдан бағалау сияқты белсенді әрекеттері арқылы өз пікірлерін, ұстанымдарын келтіреді. Семинар сабағын топтық талқылау және пікірталас арқылы ұйымдастырған тиімді.

**Семинарға дайындық барысында:**

• семинардың тақырыбын талқылап, талдауға ұсынылатын негізгі мәселелер мен мақсаты туралы ойластырыңыздар; осы тақырып бойынша оқытушының дәрісте берген материалын көңіл қойып оқып шығыңыздар;

1. ұсынылған әдебиеттерді оқып, оқығаныңыздың ішінен семинарда талқылауға қажеті болатындарынан конспекті жазыңыз;
2. әрбір сұраққа оны нақты мәліметпен дәлелдей отырып, өз пікіріңізді айтуға талаптаныңыз;
3. оқулықпен және ғылыми әдебиетттермен өзінік жұмыс жасаған уақытта туындаған сұрақтарды жазып алыңыз, сосын семинарда оған жауап аласыз.

**Семинардағы жұмыс кезіндегі үрдісте:**

1. семинарға қатысушылардың сөйлеген сөзін көңіл қойып тыңдаңыздар, оның айтқандарын өзіңіздің пікіріңізбен салыстырыңыз;
2. қарастырылатын сұрақтарды талқылауға белсенді қатысыңыздар, өз пікіріңізді айтудан қорықпаңыз, бірақ ол сенімді дәлелдермен бекітілуі тиіс;
3. егер сіз біреудің пікірімен келісетін болсаңыз, оған сыни тұрғыдан қараңыз, бірақ есіңізде болсын, сын негізделген және қалыптасқан болуы керек, яғни баламасы ретінде нақты ұсыныс беруіңіз қажет;
4. семинардың соңында қарастырылған сұрақтардың дұрыс жауаптарын қысқаша тұжырымдаңыз.

**Тапсырмаларды орындау бойынша әдістемелік нұсқаулықтар**

**Тезистер** – бұл тақырып және оның негізгі мағынасының бірізділікпен қысқартылып, жетекші талаптарының қысқаша берілуі. Тезистердің жоспардан айырмашылығы мәтінде қарастырылатын сұрақтардың атының ғана емес, мәнінің де ашылып берілуімен ажыратылады.

Сондықтан егер жоспар «Мәтінде не туралы айтылады?» деген сұраққа жауап берсе, ал тезис «Мәтінде бір нәрсе туралы не айтылады?» деген сұраққа жауап береді.

Тезистер **авторлық және қосымша болуы мүмкін. Авторлық** тезистер автормен жазылған, сонымен қатар авторлық мәтінді сөзбе-сөз көшіру болып табылады. Қосымша (в**торичные)** тезистер авторлық мәтіннің өңделген түрі. Тезисте мәтіннің тақырыбы қысқа және логикалық (түсінікті) даму тұрғысынан айтылады. Тезистердің қысқалығы мысал, үлгі және цитат келтіруге мүмкіндік бермейді. Көбінесе бастауыш пен баяндауыштан тұратын тезистер қолданылады. Бұл тезистер конспектіге қарағанда мәтіннің ең қысқа вариантын ұсынады. Тезис - белгілі бір мәселе туралы қысқаша түрде баяндалған қағида.

**Топтық зерттеу (бірлескен жұмыс) –** семинар немесе практикалық сабақтарда студенттердің бірлесе отырып белгілі бір проблеманы графикалы түрде шешу тәсілі. Оқытушы тақырып бойынша шешуді талап ететін проблеманы студенттерге ұсынады.

Студенттер шағын топтарға бөлініп, аталған проблеманы шешу жолдарын талқылап, өздерінің шешімін плакатқа түсіреді. Студенттер өздігінен мазмұн мен тапсырма орындаудың формасын таңдайды, ақпарат жинастырады, оларды талдап, бағалайды.

Содан кейін плакат қабырғаға ілінеді де, топ атынан спикер шығып жұмысты қорғайды. Қорғау соңында топ мүшелері басқаларының сұрақтарына жауап береді, олардың өз шешімдеріне түзету енгізуі де мүмкін.

Оқытушы әр топқа жеке тапсырма беруі немес топтар тапсырманы өздері де таңдап алуы мүмкін.

**Тест** студенттердің оқу жетістіктерін, олардың білім, білік, дағдыларының жиынтығын обьективті түрде өлшеу мүмкіндіктерін береді. Тесттерді әдетте ашық және жабық деп екіге бөледі.

**Жабық тест** дегеніміз – келтіріліген жауаптардың ішінде біреуі дұрыс болатын тапсырма, студенттер бұл жауапты таңдап көрсетуі тиіс.

**Ашық тесттер** дайын күйде берілген бір немесе бірнеше дұрыс жауаптарды іздестірмей, шығармашылық тұрғыдан шешім келтіруді талап етіп,келесідей тапсырмалардан тұрады: өзіндік түсінікті келтіру, мәсеелні шешу, ой-өрістерін дамытуға бағытталған шығрмашылық жұмыстары.

**Бақылау** – қандай да бір фактілерді анықтау үшін ақпаратты жинақтау құралы. Бақылау арқылы студенттің сабақта қалай жұмыс жасағандығын немесе сабақтың қалай өткендігі туралы ақпарат жинап, талдау жұмысын жүргізуге болады.

**Глоссарий** – белгілі бір шығармада кездесетін, сирек қолданылатын сөздердің түсіндірме сөздігі. Сөз тіркестеріне, қазіргі кезде түсініксіз сөздерге түсінік беріледі. Сирек кездесетін кейбір аударма сөздіктер де глоссарийге жатады.

**Глоссалар –** түсініксіз сөздерді, сөйлемшелерді түсіндіру.

**Контент - талдау –** мәтіндік материалды талдау, сол мәтінге мазмұнның сай келуін түсіндіру.

**Картотека -** анықтама мәліметтер жазылған карточкалардың жүйеге келтірілген жиынтығы.

 **Түйін, мазмұн -** сөйленген, жазылған немесе оқылған сөздің қысқаша түйіні.

**Кейс-стади (Case-study – «Оқиғаны зерттеу») әдісі (технологиясы*)*** қолданылады. Сase-study әдісінің тікелей мақсаты – студенттер мен оқытушылардың бірлесіп –

* проблема мәнін сөз түрінде құру,
* оның құрылымын талдау,
* оған баға беру,

 оқиғалық мәселеден туындаған проблемалық жағдайдың практикалық шешімін жүзеге асырудың ретін (алгоритмін) жасау. **Кейстер әдісі** – шынайы экономикалық, әлеуметтік, іскерлік және педагогикалық жағдаяттарды суреттеуді қолданатын оқыту әдісі. **Кейстер әдісін** қолдану барысында оқушылар жағдаятты талдап, проблеманың мән-мағынасын түсініп, оның болжамды шешімдерін ұсынып, олардың ішінен ең жақсысын таңдайды. **Кейстер әдісі** шынайы нақты материалдарға негізделеді немесе мазмұны жағынан шынайы өмірден алынған жағдаятқа жақын болуы тиіс.

**Іс-әрекеттегі зерттеу** - оқыту мен оқу тәжірибесін жетілдіру мақсатында бірізді, тізбектелген, жоспарланған іс-әрекеттерді орындауды, сондай-ақ зерттеу барысында алынған нәтижелерге жүйелі түрде мониторинг жүргізуді көздейтін үдеріс.

**Ақпараттық сауаттылық** – көптеген **сандық технологияларды** қолдану арқылы ақпаратты тиімді және сыни іріктеп, талдап және құра білу, сонымен қатар сол технологиялардың құрамдас бөліктері мен функцияларын білу.

**Әңгіме -** оқушылардың ой әрекетін жандандыру мақсатында қолданылатын оқыту тәсілдерінің бірі; әңгімелесу үдерісінде оқушылар мұғалім қойған және құрдастарында пайда болған сұрақтарға жауап бере отырып, жаңа білім алады, бар білімдерін қайталап, бекітеді.

**Әңгіме-дебат** – оның барысында қатысушылар арасында ой-пікірлерде үлкен алшақтық болады және әрқайсысы өз шешімдерінде қалады. Әңгіме-дебат ынтымақтастыққа бағдарланбаған бәсекелестікке негізделеді.

**Диалогтік әңгіме -** белгілі бір тақырыпқа бағытталған диалог жүргізуге негізделген вербалды-коммуникативтік әдіс. Диалог барысында идеялар екі бағытта жүріп, оқушының қарқынды білім алуына септігін тигізеді. Диалог барысында оқушылар (сондай-ақ олардың мұғалімдері) тең құқылы серіктестер болып табылады. Олар бар күштерін келісілген нәтиже алуға жұмсайды және Мерсер (2000) айтқандай, бірлескен білім алу немесе «пікір алмасу» үдерісіне тартылады.

**Зерттеушілік әңгіме –** бұл әңгіме түрінде әркімнің идеясы пайдалы деп қарастырылғанымен, олар егжей-тегжейлі бағалаудан өтеді. **Зерттеушілік әңгімеге** қатысушылар бір-біріне сұрақ қойып, бір тоқтамға келу үшін оларға негізді жауап береді. Алайда **зертеушілік әңгімеде** келісімге келу емес, керісінше оны іздеу үдерісі маңызды болып табылады.

**Әңгіме жүргізудің сократтық әдісі** (майевтика). (грек. Μαιευτική, сөзбе-сөз аудармасы - босанатын әйелге көмек көрсету) - сұрақтарды шеберлікпен қою арқылы адам бойындағы жасырын білімді жарыққа шығару әдісі. Педагогикада **Әңгіме жүргізудің сократтық әдісі** бағыттаушы сұрақтар мен пікірталастар орталық орын алатын оқыту түрі деп түсіндіріледі. Сократ, мұғалім ретінде, ең алдымен оқушылардың ақиқат туралы түсінігін бұзып, кейін олар өз ұстанымдарын қорғай отырып, оны қайтадан қалыптастыратындай етіп бір сұрақтан кейін бір сұрақты қоя берген. **Әңгіме жүргізудің сократтық әдісінің** мәні – әңгімелесушінің «барлық нәрсе жайлы білемін» деген орныққан пікіріне қарамастан, шындығына келгенде, көп нәрсені білмейтіндігіне көзін жеткізу. «Ізденіссіз өмір сүрудің қажеті жоқ. Мен ешкімге еш нәрсе үйрете алмаймын, мен оларды тек ойлануға ғана мәжбүрлей аламын» – **Әңгіме жүргізудің сократтық әдісін** түсіну үшін осы ойды желеу ету қажет болады.

**Бағдар картасы –** белгілі бір тапсырма, сондай-ақ жалпы сабақ көлемінде оқудың соңғы нәтижесіне жетуге бағытталған және оқушыларға арналған қадамдап көрсетілген нұсқаулық; оқушылардың өз бетімен жұмыс істеу қабілетін дамытады, оқушыларды шығармашылықпен ойлауға бағыттайды, тапсырмаларды орындауда қолданылатын креативті тәсілдерді дамытады.

**Блум таксономиясы –** 1956 жылы америкалық психолог **Бенджамин Блум** ұсынған танымдық саладағы оқытудың педагогикалық мақсаттарының жіктелуі. Оған ойлау дағдыларының алты деңгейі кіреді: **білу, түсіну, қолдану, талдау, жинақтау, бағалау.**

**Білу -** деректерді, жағдайларды, негізгі тұжырымдамалар мен жауаптарды көрсету арқылы өтілген материалдың есте сақталғанын растау.

**Түсіну** - негізгі идеяларды ұйымдастыру, салыстыру, түсіндіру, сипаттау және бекіту арқылы деректер мен идеяларды түсінгенін көрсету.

**Қолдану** - жаңа білімдерді, әдістерді және ережелерді түрлі нұсқада қолдану.

**Талдау**– біртұтас объектіні жақсылап зерттеу немесе оның мән-мағынасын түсініп-білу мақсатында ұсақ құрамдас бөліктерге бөлу үдерісі.

**Жинақтау -** алғашында бөлінген ұғымдарды біртұтас біріктіру үдерісі.

**Бағалау**– объектінің құндылықтарын, кемшіліктерін, маңыздылығын және басқа да сипаттамаларын белгілі бір критерийлер мен стандарттар негізінде анықтау үдерісі.

**Қорытынды** - бір нәрсенің негізінде жасалған қорытынды немесе бір нәрседен туындаған салдар болып табылатын пайымдау, ой-пікір, тұжырым.

**Миға шабуыл әдісі -** белгілі бір проблеманы қарқынды талқылау – шығармашылық белсенділікті ынталандыру жолы. Бұл тәсіл кезінде қатысушылардың ойлау үдерісі белгілі бір мәселені шешу жөнінде түрлі идеяларды талқылауға және ойлап табуға бағытталған.

**Портфолио** (итал. *portfolio* - «құжаттар сақтайтын папка», «маманның папкасы») белгілі бір кезеңде жұмыстың орындалғанын, әртүрлі бағыттағы қызметтер (оқу, шығармашылық, әдістемелік, зерттеушілік) бойынша нәтиже болғандығын растайтын және бір немесе бірнеше бағыттарда өрлеу және жетістікке қол жеткізілгендігін көрсететін дәлелдемелердің толық жинағы.

**Портфолио** критериалды жүйе бойынша жетістіктерді (мұғалімнің, оқушының) бағалауда әділдік пен айқындықты арттыру мақсатында енгізіледі.

**Портфолионы** ресімдеудің критерийлері:

* өздік мониторингтің жүйелілігі мен жиілігі;
* материалдардың құрылымдалуы, барлық жазбаша түсініктемелердің ықшамдылығы,
* қисындылығы;
* ресімдеудің ұқыптылығы және әсемділігі;
* ұсынылған материалдардың тұтастығы, тақырыптық тұрғыдан аяқталуы;
* таныстырылымның негізділігі мен көрнекілігі.

**Диалог (грекше – dialogos**) – әдеби шығармада екі кейіпкердің немесе бірнеше адамның сөйлесуі, оларды сөйлестіру тәсілі. Драмалық шығарма түгелдей дерлік диалогте сөйлестіруге және жеке кейіпкерді сөйлетуге, монологке негізделіп құрылады.

 **Диалогтік тілдесім** барысында оқушылар жұп болып та, топ болып та, ұжым болып та бір-бірімен тілдік қарым-қатынасқа түседі. Бұл – диалогтік сөйлеудің өзіндік белгілері. Диалогтік оқыту амал-тәсілі оқушыларды сөйлеуге, белсенділікке, өзара пікір алысуға итермелейді. Диалог барысында пікірлесіп тұрған тұлғалар «әрі хабар жеткізуші, әрі хабарды қабылдаушы» қызметін атқарады.

 З.Қабдолов өзінің «Сөз өнері» еңбегінде: «Адам сөйлесе дегендей, әркімнің сөзі арқылы өзін танимыз. Себебі, әркімнің сөйлеген сөзінде оның бүкіл ішкі болмысы, өзіне тән психологиялық өзгешелігі – ақылы, ойы, сезімі, ұғымы, танымы, нанымы, білімі, мәдениеті түп-түгел тұнып тұрады»,- деп жазады. М.Бахтин: «Ақиқат жеке адамның ойында пайда болып, жадында жатпайды, ол – диалогтік қарым-қатынас үрдісінде ақиқатты бірлесіп іздеп жүрген адамдардың арасында пайда болады»,– деген.

**Монолог (грекше – monologos, mono – бір, logos – сөз) – бір адамның өз ойын, көзқарасын білдіруі.** Монологтік сөйлеу дегеніміз – бір адамның өз ойын, пікірін ұзақ уақыт жүйелей, сабақтай баяндауы. Монологтік сөйлеуге оқушылардың белгілі бір тапсырманы түсіндіруі, мұғалімнің жаңа тапсырманы баяндауы, хабарлама, баяндама жасауы жатады.

 **Диалог сөздің кейбір психологиялық ерекшеліктері төмендегідей:**

1.Диалог сөз бөгелмей еркін айтылады, ол ойды кең жайып жатуды тілейді;

2.Үнемі кезектесіп айтылатындықтан ықшам келеді, тек әңгімелесуші адамдардың өздеріне ғана түсінікті болады. Мәселен, «келе жатқан тоғызыншы» деген сөйлемге осындай нөмірлі автобусты күтіп тұрған адамдар ғана түсіне алады.

3.Диалогтік логикалық жағы (жоспарлылығы, дәлелдігі, т.б.) кемдеу болады;

4.Диалог сөз ым-ишаралармен, бет пен көздегі мәнерлі қозғалыстармен (қолдың, ауыздың, көздің, қабақтың қозғалысы т.б.) толықтырылады;

**Монолог сөзге тән кейбір психологиялық ерекшеліктер:**

 1. Монолог алдын-ала даярлықты тілейді. Белгілі жоспар құрылып, сөйлеуші өз сөзін басшылыққа алып, ой-пікірін жүйелі баяндауға тырысады.

 2. Монологтің мағыналы жағы мен оның тыңдаушысын баурап алатын тартымдылығы жағына қатаң талаптар қойылады.

 3. Монолог сөз адамға әсер ететін сөздің мәнерлілігін (сөзді нақышына келтіріп айту) көбірек қажет етеді.

 4. Монологті құрайтын сөйлемдер грамматикалық талаптардан ауытқымайды.

**Ассоциограмма әдісі** (диаграммалық байланыстар) – графикалық түсініктер мен құрылымдық [зерделік карта, ойлар картасы (ағыл. Mind map) немесе ассоциативтік крата] түрлерге енгізілген білімдерді оңай қабылдауға көмектесетін оқыту тәсілін пайдалантын кешенді әдіс. Ассоциограмма әдісі білімдерді иерархиялық және көрнекті түрлерде құру үшін және де кешенді байланыстарды көз алдында елестету үшін әрқашанда керек

**Тренинг** (*train* – оқыту, тәрбиелеу) – білім, білік, дағды және әлеуметтік мақсаттарды дамытуға бағытталған **белсенді оқу әдісі**. Егер жаңа ақпарат алуды ғана көздемей, мақсат алынған білімдерді тәжірибеде қолдану болған жағдайда тренинг айтарлықтай жиі өткізіледі. **Тренингтер -** қысқа мерзім ішінде практикалық қолданыста қажетті әрі тиімді біліктер мен дағдыларды игеруге бағытталған оқу сабақтары. **Тренингтердің мақсаты –** үйренудің ең тиімді жолдарын игеру. Мұнда үйренушілер өз әрекеттерін қалайша тиімді түрде ұйымдастырып, жұмыста оң нәтижеге қалайша жету керектігі мәселесімен айналысады.